KOMMISSIONENS BESLUTNING

af 13. december 1999

om finansiering af gennemførelsesforanstaltninger til de harmoniserede forbrugerprisindekser

(meddelt under nummer K(1999) 4428)

(2000/30/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2494/95 af 23. oktober 1995 om harmoniserede forbrugerprisindekser(1), særlig artikel 13, og

ud fra følgende betragtninger:

(1) Hver medlemsstat udarbejder et harmoniseret forbrugerprisindeks (HICP) fra og med indekset for januar 1997, og der vedtages gennemførelsesforanstaltninger for at sikre HICP'ernes sammenlignelighed og for at bevare deres pålidelighed og relevans i overensstemmelse med artikel 5 i forordning (EF) nr. 2494/95;

(2) de første gennemførelsesforanstaltninger krævede supplerende midler i medlemsstaterne i et omfang, der anslås til 4,5 mio. EUR frem til udløbet af disse foranstaltningers andet gennemførelsesår, og Kommissionen afholdt to tredjedele af de supplerende udgifter i overensstemmelse med artikel 13 i forordning (EF) nr. 2494/95;

(3) yderligere gennemførelsesforanstaltninger kræver supplerende midler i medlemsstaterne i et omfang, der anslås til 1012500 EUR frem til udløbet af disse foranstaltningers andet gennemførelsesår, og af de supplerende udgifter hertil skal Kommissionen afholde to tredjedele i overensstemmelse med artikel 13 i forordning (EF) nr. 2494/95 -

VEDTAGET FØLGENDE BESLUTNING:

Artikel 1

Formålet med denne beslutning er at tildele midler til medlemsstaterne for budgetåret 1999 med henblik på at dække to tredjedele af de supplerende udgifter til gennemførelsesforanstaltningerne, der opstår som en direkte følge af forordning (EF) nr. 2494/95. Disse foranstaltninger gennemføres fra og med indekset for januar 2000 og indekset for januar 2001. Finansieringen skal dække de supplerende udgifter frem til udløbet af 2001.

Artikel 2

Medlemsstaterne anvender udelukkende det finansielle bidrag til at gennemføre følgende foranstaltninger som led i gennemførelsen af forordning (EF) nr. 2494/95 og navnlig:

a) Kommissionens forordning (EF) nr. 1749/96 af 9. september 1996 vedrørende oprindelige foranstaltninger for Rådets forordning (EF) nr. 2494/95 om harmoniserende forbrugerprisindekser(2), som ændret ved Rådets forordning (EF) nr. 1687/98(3) og (EF) nr. 1688/98(4) om det harmoniserede forbrugerprisindeks' dækning af varer og tjenesteydelser samt geografisk område og population

b) Kommissionens forordning (EF) nr. 1749/1999(5) om ændring af forordning (EF) nr. 2214/96 om indsendelse og formidling af delindekser under HICP og

c) Rådets forordning (EF) nr. 2166/1999(6) om behandling af produkter inden for sektorerne sundhedsvæsen, uddannelse og social sikring i de harmoniserede forbrugerprisindekser.

Artikel 3

1. Kommissionens finansielle bidrag til dækning af to tredjedele af udgifterne fordeles som følger:

>TABELPOSITION>

2. De finansielle bidrag til medlemsstaterne, jf. stk. 1, tildeles de organisationer og institutioner, som er ansvarlige for udarbejdelsen af de harmoniserede forbrugerprisindeks i de enkelte medlemsstater; i bilag I til nærværende beslutning er de registrerede kontorer anført.

Artikel 4

1. Støtteberettigede omkostninger er omkostninger, som er nødvendige og supplerende i henhold til artikel 13 i forordning (EF) nr. 2494/95 og beregnet efter bestemmelserne i bilag II til nærværende beslutning.

2. De samlede betalinger til hver medlemsstat kan ikke overstige det bidrag, som er anført i artikel 3.

3. Såfremt omkostningerne er lavere end anslået, begrænses Kommissionens bidrag til to tredjedele af medlemsstatens faktiske støtteberettigede omkostninger i henhold til artikel 13 i forordning (EF) nr. 2494/95.

4. Såfremt der ikke ligger regnskabsbilag til grund for anvendelsen af det finansielle bidrag, skal medlemsstaterne på Kommissionens anmodning tilbagebetale de udbetalte beløb, som overstiger de beløb, for hvilke der foreligger regnskabsbilag.

Artikel 5

1. I takt med afviklingen af det arbejde, hvortil dette finansielle bidrag ydes, forpligter Kommissionen sig til at foretage betalingerne i henhold til følgende procedure:

- 50 % ved bekendtgørelsen af denne beslutning

- i rater, der hver især udbetales efter Kommissionens modtagelse og godkendelse af de pågældende statusrapporter og tilsvarende omkostningsopgørelser. Forskuddet og ratebetalingerne kan ikke tilsammen udgøre mere end 90 % af Kommissionens maksimale bidrag til hver medlemsstat som anført i artikel 3, stk. 1

- de resterende beløb udbetales efter Kommissionens modtagelse og godkendelse af de endelige omkostningsopgørelser og de endelige rapporter.

2. De endelige omkostningsopgørelser og de endelige rapporter sendes til Kommissionen inden udgangen af det andet år af gennemførelsen af de foranstaltninger, der er omtalt i artikel 2.

3. Udbetalingerne sker inden 60 dage efter medlemsstaternes anmodning om betaling og Kommissionens godkendelse af rapporterne. Betalingerne anses for at være foretaget på den dato, hvor Kommissionens konto bliver debiteret.

Artikel 6

1. Medlemsstaterne skal på Kommissionens anmodning fremsende yderligere oplysninger, som gør det muligt at vurdere, om bestemmelserne i nærværende beslutning er overholdt.

2. Originalen til alt støttemateriale skal til kontrolformål opbevares i fem år efter den sidste udbetaling. I denne periode kan Kommissionens tjenestegrene foretage kontrol og revision. Anvendelsen af de beløb, som tildeles i medfør af nærværende beslutning, vil også blive underkastet Den Europæiske Revisionsrets kontrol.

Artikel 7

Denne beslutning er rettet til medlemstaterne.

Udfærdiget i Bruxelles, den 13. december 1999.

På Kommissionens vegne

Pedro SOLBES MIRA

Medlem af Kommissionen

(1) EFT L 257 af 27.10.1995, s. 1.

(2) EFT L 229 af 10.9.1996, s. 3.

(3) EFT L 214 af 31.7.1998, s. 12.

(4) EFT L 214 af 31.7.1998, s. 23.

(5) EFT L 214 af 13.8.1999, s. 1.

(6) EFT L 266 af 14.10.1999, s. 1.

BILAG I

Organisationer og institutioner, som er ansvarlige for udarbejdelsen af harmoniserede forbrugerprisindeks (HICP)

BELGIQUE/BELGIË

Ministry of Economic Affairs

Administration de la politique commerciale

M. Lucien VAN BOXSTAEL

Director General

North Gate III

Boulevard du Roi Albert II 16

B - 1000 Bruxelles Bankkonto: 679-2005871-08, Banque de la Poste/Bank van de Post

DANMARK

Danmarks Statistik

Hr. Jan Plovsing

Rigsstatistiker

Sejrøgade 11

Postboks 2550 DK - 2100 København Ø Bankkonto: 1005-8611-8, Danmarks Nationalbank, Havnegade 5, DK-1093 København K

DEUTSCHLAND

Statistiches Bundesamt

Mr. Johann HAHLEN

Präsident

Gustav-Stresemann-Ring 11

Postfach 5528 D - 65189 Wiesbaden Bankkonto: 500 010 20, Bundeskasse Frankfurt/Main (BLZ 500 000 00)

ΕΛΛΑΔΑ

National Statistical Service of Greece

Mr. Nikos KARAVITIS

General Secretary

14-16, Lycourgou Street

GR - Athens 101 66 Bankkonto: 234-186/5, Bank of Greece, Athens

ESPAÑA

Instituto Nacional de Estadística

Sra. Pilar MARTÍN-GUZMÁN

Presidenta

Paseo de la Castellana, 183

E - 28046 Madrid Bankkonto: 9000-0001-20-0253107033, Banco de España

FRANCE

Institut national de la statistique et des études économiques

M. Paul CHAMPSAUR

Directeur Général

18, boulevard Adolphe-Pinard

F - 75675 Paris-Cedex 14 Bankkonto: 30081 75000-00001005585-39, RGFIN Paris siège

IRELAND

Central Statistics Office

Mr Donal MURPHY

Director

Ardee Road

Dublin 6 Ireland Bankkonto: The Central Bank, Dublin 2, Ireland, Paymaster General's supply A/C, Credit of Central Statistics Office

ITALIA

ISTAT

Egr. Prof. A. ZULIANI

Presidente

Via Cesare Balbo, 16

I - 00100 Roma Bankkonto: 10058 033829 218050, Tesoria della Banca Nazionale del Lavoro, Roma

LUXEMBOURG

Service central de la statistique et des études économiques (STATEC)

M. Robert WEIDES

Directeur

6, boulevard Royal

L - 2449 Luxembourg Bankkonto: CCP Luxembourg 25034-08, Service central de la statistique et des études économiques (STATEC)

NEDERLAND

Centraal Bureau voor de Statistiek

De heer Ir. Drs. R. B. J. C. VAN NOORT

Directeur-Generaal van de Statistiek

Prinses Beatrixlaan 428

Postbus 959 2273 XZ Voorburg Nederland Bankkonto: 19 23 24 209, Rabo Bank NL, Croeselaan 18, 3500 HG Utrecht, The Nederland

ÖSTERREIRCH

Österreichisches Statistisches Zentralamt

représenté par M. Erich BADER, Präsident

Hintere Zollamtsstraße 2b

Postfach 9000 A - 1033 Wien Bankkonto: 60000 05010002, Österreichischen Postsparkasse

PORTUGAL

Instituto Nacional de Estatística

Mr. Carlos CORREA GAGO

Presidente

Avenida António José de Almeida, 2

P - 1000-043 Lisboa Bankkonto: 00 17 0507 000 1238697 84, Banco Português do Atlântico, Lisboa

SUOMI/FINLAND

Statistics Finland

Mr. Timo RELANDER

Director General

Työpajakatu 13

FIN - 00022 Helsinki Bankkonto: 800014-11772, Leonia Bank plc

SVERIGE

Statistics Sweden

Mr. Svante ÖBERG

Director General

Box 24 300 S - 104 51 Stockholm Bankkonto: Postal Giro Sweden, SWIFT: PGSI SE SS, account No 15700-8

UNITED KINGDOM

Office for National Statistics

Dr Tim HOLT

Director

1 Drummond Gate

London SW1V 2 QQ United Kingdom Bankkonto: Bank of England, Threadneedle Street, London, EC2R 8AH; Sort code: 10 - 16 - 16; Destination account name: 55000 ONS; Account number: 26666626

BILAG II

1. Støtteberettigede omkostninger

1.1. Støtteberettigede omkostninger er i henhold til artikel 4 i beslutningen sådanne supplerende faktiske udgifter, som er nødvendige for at udarbejde og udvikle HICP, herefter kaldet "projektet", kan dokumenteres og afholdes af organisationerne og institutionerne, herefter benævnt "institutionerne" i den periode, som er nævnt i beslutningens artikel 1.

1.2. Disse omkostninger omfatter (i) de i punkt 2 i dette bilag nævnte direkte omkostninger, som er påløbet i forbindelse med HICP-projektet, og som ikke vedrører andre af institutionens opgaver, og (ii) indirekte omkostninger i overensstemmelse med punkt 3 i dette bilag.

1.3. Omkostningerne skal være eksklusive fortjeneste og fastsættes i overensstemmelse med generelt vedtagne regnskabsprincipper om historiske omkostninger samt institutionens interne regler.

1.4. Der kan ikke anføres omkostninger til markedsføring, salg, distribution af varer og tjenesteydelser, renter, afkast af anvendt kapital, hensættelser til imødegåelse af tab eller erstatningsansvar eller omkostninger til andre projekter.

1.5. I henhold til artikel 3 og 4 i protokollen om De Europæiske Fællesskabers privilegier og immuniteter er Kommissionen fritaget for alle skatter og afgifter, herunder moms, af dens finansielle bidrag i henhold til bestemmelserne i denne beslutning. I overensstemmelse med artikel 3 og 4 i nævnte protokol skal tredjeparter følge Kommissionens anvisninger. Sådanne tredjeparter skal ikke betale moms.

2. Direkte omkostninger

2.1. Personale

2.1.1. Der kan anføres omkostninger til personale, som er direkte ansat af institutionen. Personaleomkostninger omfatter:

- faktiske lønomkostninger (lønninger, bidrag til sociale ordninger og pensionsordninger) eller

- gennemsnitlige lønomkostninger efter personalekategori (lønsatser) i overensstemmelse med den pågældende institutions almindelige praksis.

2.1.2. Al arbejdstid, der anføres, skal være registreret og attesteret. Til dette formål kan anvendes tidsskemaer, der er attesteret af en i institutionen dertil bemyndiget person.

2.2. Udstyr

Udstyr, der er købt eller leased, kan anføres som direkte omkostning. De støtteberettigede omkostninger beregnes ud fra følgende formel:

>REFERENCE TIL EN GRAFIK>

A= det antal måneder, som udstyret skal anvendes til projektet efter leveringen

B= afskrivningsperiode på 60 måneder (36 måneder for edb-udstyr, hvis værdi er under 25000 EUR)

C= prisen for udstyret

D= anvendelse af udstyret til projektet angivet i procent

2.3. Ekstern bistand

Omkostninger til underleverancer og tjenesteydelser udefra betragtes som støtteberettigede omkostninger og kan anføres.

2.4. Rejse- og opholdsomkostninger

Rejse- og opholdsomkostninger kan anføres og beregnes efter institutionens normale refusionsregler og satser. Kommissionens skriftlige godkendelse kræves i forbindelse med rejse- og opholdsudgifter uden for Den Europæiske Union.

2.5. Forbrugsstoffer og databehandling

Forbrugsstoffer og databehandling (på basis af registreret computerbrug) kan anføres som direkte omkostninger, eller hvis det er praktisk muligt og i overensstemmelse med institutionens normale regnskabsregler, som indirekte faste omkostninger.

2.6. Andre projektspecifikke omkostninger

Projektspecifikke omkostninger som f.eks. møder, som institutionen har afholdt, kan anføres.

3. Indirekte omkostninger

3.1. Faste omkostninger (indirekte generalomkostninger), der beregnes i overensstemmelse med institutionens normale regnskabsregler og principper kan anføres: egenfinansieret forskning, administration, hjælpepersonale, kontorforsyninger, infrastruktur, offentlige forsyninger og tjenesteydelser.

3.2. De faste omkostninger omfatter ikke beløb, som i overensstemmelse med punkt 2 i dette bilag og institutionens normale regnskabsregler uden videre kan anføres som direkte omkostninger ej heller beløb, der godtgøres af andre parter.

4. Omkostningsopgørelser

4.1. Omkostningsopgørelser angives i euro ([fmxeuro]). Omregningskursen vil være den kurs, der er gældende på tidspunktet for afsendelsen af den pågældende opgørelse.

4.2. Institutionerne fremsender omkostningsopgørelser i henhold til følgende model:

>PIC FILE= "L_2000011DA.004701.EPS">